රට නිවාස කුලී කෝටි 17 පනී
විදේශ දූත මණ්ඩල ඇති ඔස්ට්රේලියාව ස්විඩනය හා කෙන්යාව යන රටවල ශ්රී ලංකා රජයට අයත් ගොඩනැඟිලි පැවතිය ද ඒවා නඩත්තු නොකිරීම නිසා ඉකුත් වර්ෂයේ දී 2023 නිවාස කුලී වශයෙන් රුපියල් දාහත්කෝටි තිස්පන් ලක්ෂ තිස්හත්දහස් අටසිය හැත්තෑ පහක මුදලක් 173537875 ගෙවා ඇති බව ජාතික විගණන කාර්යාලය මගින් නිකුත් කර ඇති නවතම විගණන වාර්තාවක සඳහන් වෙයි එමෙන්ම ඉකුත් වර්ෂය වන විට විදේශීය දූත මණ්ඩල කාර්යය මණ්ඩල පදිංචි වී නොමැති නිවාස සඳහා තබා ඇති තැන්පතු මුදල රුපියල් පන්කෝටි හැටහයලක්ෂ විසිනවදහස් හයසියදාහතරක් 56629614 බව ද මෙම වාර්තාවේ සඳහන් වෙයි ඊට අමතරව වසාදමනු ලැබූ දූත මණ්ඩල තුනකට අදාළ නිවාස සඳහා ආරක්ෂිත තැන්පතු වශයෙන් රුපියල් 9199 873 ක මුදලක් තැන්පත්කොට ඇත මෙම තොරතුරු අනාවරණය වන්නේ විදේශ කටයුතු අමාත්යාංශය සම්බන්ධයෙන් නිකුත් කර ඇති වාර්ෂික කාර්යසාධන වාර්තාවට ඇතුළත්ව ඇති විගණන වාර්තාවේය ලලිත් චාමින්ද